τα συντεθεντα προς τας πολεις τας εγ κρητηι. κνωσιων. εδοξε κνωσιων τωι κοσμωι και ται πολει υπερ ων οι μιλησιοι τους πρεσβευτας απεστηλαν αλκμεωνιδην και ευαγοραν αποκρινασθαι τοις πρεσβευταις οτι και προτερον ημεις παραγενομενων των παρ υμων πρεσβευταν εποιησαμεθα τας ομολογιας καθοτι μιλησιοι ηξιωσαν και εθεμεθα εις το ιερον του απολλωνος εμπρησθεντος δε του ναου καλως εποιησατε αποστειλαντες ταν πρεσβηιαν οπως αναγραφηι ταυτα και παρ υμιν αμεμμενων και μη αναγραφεισης της ομολογιας υπολαμβανομεν γαρ υμιν παντα τα φιλανθρωπα γινεσθαι παρ ημων και διαφυλαξομεν ταμ φιλιαν και ταν ευνοιαν ταν υπαρχουσαν εκ των προτερον χρονων προς αλληλους καθαπερ δικαιον εστιν. οπως δε και οι λοιποι κρηταιεων προθυμοτερον υμιν συγγραφωνται και αυτοι υπολαμβανομεν δειν συγγραψασθαι καθοτι υμεις αξιωσατε μη ωνεισθω ο κνωσιος τομ μιλησιον μηδε ο μιλησιος τον κνωσιον ειδως ελευθερον οντα. ος αν δε αγορασηι ειδως στερεσθω της τιμης και το σωμα ελευθερον εστω. εαν δε μη ειδως αγορασηι αποδους το σωμα την τιμην κομισασθω οσου ηγορακεν. εαν δε τις δουλον αγορασηι την τιμην κομισαμενος οσου ηγορακεν αποδοτω το σωμα. εαν δε μη αποδιδωι αγοντωσαν εμ μεν κνωσωι επι τους κοσμους εμ μιλητωι δε επι τους πρυτανεις οι δε αρχοντες οι εκατερωθι επαναγκαζοντωσαν αποδουναι το σωμα τωι εφαψαμενωι κατα τας ομολογιας. εαν δε τι αντιλεγωσιν περι οτινος κα κρινειν εγ κνωσω[ι] μεν κοσμον και βουλαν εμ μιλητωι δε τους εμπορ[ι]ου επιμελητας πεντε αμεραις αφ ας κα κατασταθωσιν επι το αρχειον. των δε δικασθεντων τας πραξεις ε[ι]ναι εγ κνωσωι μεν κατα τον νομον τον προξενικον εμ μιλητωι δε κατα τον νομον τον εμπορικον. κατα τα αυτα τυλισιοι ραυκιοι χερσονησιοι μιλατιοι ελτυνιεις ηρακλεωται πριανσιοι απολλωνιαται πετραιοι ιτανιο[ι] πραισιοι ιστρωνιοι ολουντιοι δρηριοι λατιοι ελευθερναιοι αξιοι κυδωνιαται φαλασαρνιοι.
Milet I 3, 140A